ເອຣີເທຣຍ ຮຽກຮ້ອງໃຫ້ ສປຊ ລົງໂທດ ເອທິໂອເປຍ
ເອຣີເທຣຍ ຮຽກຮ້ອງໃຫ້ ສະຫະປະຊາຊາດ ທຳການລົງໂທດ ຕໍ່ເອທິໂອເປຍ ຫລັງ​ຈາກ​ທະຫານ​ເອທິ​ໂອ​ເປຍ​ ໂຈມ​ຕີຄ້າຍ​ທະ​ຫານເອຣີເທຣຍ​.
ເອຣີເທຣຍຮຽກຮ້ອງໃຫ້ສະຫະປະຊາຊາດລົງໂທດຕໍ່ເອທິໂອເປຍ ຊຶ່ງເປັນຄູ່ປໍລະປັກ ຫລັງ ຈາກກອງກໍາລັງທະຫານເອທິໂອເປຍໄດ້ທໍາການໂຈມຕີຄ້າຍທະຫານຂອງເອຣີເທຣຍ ໃນຖະແຫລງການສະບັບນຶ່ງ ທີ່ນຳອອກເຜີຍແຜ່ໃນວັນສຸກນີ້ ລັດຖະມົນຕີຕ່າງປະເທດເອຣີ ເທຣຍ ທ່ານ Osman Laleh ໄດ້ກ່າວວ່າ ການລຸກລໍ້າທີ່ວ່ານີ້ແມ່ນສ່ວນນຶ່ງຂອງປະຫວັດ ສາດໃນ “ການໂຈມຕີ ແລະການທ້າທາຍເກາະຜິດ ແບບຜິດກົດໝາຍ” ຂອງເອທິໂອເປຍ ທ່ານໄດ້ຮຽກຮ້ອງໃຫ້ສະພາຄວາມໝັ້ນຄົງ ສະຫະປະຊາຊາດເອົາມາດຕະການເພື່ອຄໍ້າປະ ກັນຄວາມເປັນທໍາແລະເປັນການເຄົາຣົບຕໍ່ການປົກຄອງດ້ວຍຕົວບົດກົດໝາຍ ” ໂຄສົກລັດຖະບານເອທີໂອເປຍທ່ານ Shimeles Kenal ກ່າວໃນວັນພະຫັດວານນີ້ວ່າການ ໂຈມຕີນີ້ ແມ່ນຕໍ່ຄ້າຍທະຫານສອງແຫ່ງ ທີ່ກຸ່ມແຊກຊຶມໃຊ້ເພື່ອທຳການໂຈມຕີຢູ່ໃນເອທິໂອ ເປຍ ໃນການໃຫ້ການສໍາພາດ ກັບ VOA ໃນແລງວັນພະຫັດວານນີ້ ລັດຖະມົນຕີຖະແຫລງຂ່າວ ທ່ານ Ali Abdu ໄດ້ກ່າວວ່າ ກຸ່ມປຸກປັ່ນໃດໆກໍຕາມຢູ່ໃນເອທີໂອເປຍນັ້ນ ແມ່ນສະແດງປະຕິ ກິລິຍາຕໍ່ນະໂຍບາຍຂອງລັດຖະບານເຂົາເຈົ້າເອງ ສະຫະລັດໄດ້ຮຽກຮ້ອງໃຫ້ທັງສອງຝ່າຍຈົ່ງພາກັນໃຊ້ຄວາມຢັບຢັ້ງ ໂຄສົກກະຊວງການຕ່າງ ປະເທດສະຫະລັດ ທ່ານນາງ Victoria Nuland ກ່າວວ່າ ວໍຊິງຕັນກໍາລັງຊອກຫາຄວາມ ກະຈ່າງແຈ້ງເພີ່ມຕື່ມຈາກເອທິໂອເປຍ ກ່ຽວກັບຈຸດປະສົງຂອງປະເທດດັ່ງກ່າວ